《成都遨乐诗二十一首·开西园》
宋代·田况

春山寒食节，夜雨书晴天。
日气薰花色，韵光遍锦川。
临流飞凿落，倚榭立秋千。
槛外游人满，林间饮帐鲜。
众音方杂沓，馀景列留连。
座客无辞醉，芳菲又一年。

作者简介：（1005—1063）信都人，徙居开封，字元均。仁宗天圣间进士。再举贤良方正科。夏竦经略陕西，辟为判官，言治边十四事。历右正言、知制诰。保州之役，以知成德军督诸将攻，坑杀降卒数百人。累官枢密使，以疾罢为尚书右丞，以太子少傅致仕。卒谥宣简。有《儒林公议》。